Perussuomalaisten puheenjohtajuutta tavoitteleva Jussi Halla-aho suunnitteli 1990-luvulla pornokaupan avaamista Joensuuhun.

Halla-aho suoritti 1990-luvun alkupuolella siviilipalvelustaan Hyvinkäällä nuorisotalon ilta-ohjaajana. Samoihin aikoihin hän osallistui kaupungissa järjestettyyn yrittäjien koulutusiltaan. Ajatuksensa pornokaupan perustamisesta hän toi julki kyseisessä yrittäjäillassa.

Yrityksen järkevimmäksi sijoituspaikaksi Halla-aho katsoi tuolloin Joensuun.

Mainos alkaa

Mainos päättyy

- Siellä ei ole alalla kilpailua ja se on kehitysaluetta eli verotuksellisesti edullisempaa, Halla-aho perusteli Hyvinkään Sanomille antamassaan haastattelussa.

Haastattelu ilmestyi Hyvinkään Sanomissa 5. helmikuuta 1992.